Το φυσικό αέριο είναι ένα προϊόν που βρίσκεται σε υπόγεια κοιτάσματα μέσα στη Γή είτε αυτούσιο είτε μαζί με κάποιο κοίτασμα πετρελαίου. Είναι ένα μείγμα υδρογονανθράκων σε αέρια κατάσταση το οποίο αποτελείται κατά κύριο λόγο από μεθάνιο (CH4) και σε ποσοστό άνω του 85%. Το μεθάνιο είναι ο ελαφρύτερος υδρογονάνθρακας στη φύση, δεν περιέχει θειούχες προσμίξεις και για το λόγο αυτό είναι εξαιρετικά καθαρός κατά την καύση του και μάλιστα η καύση του γίνεται σχεδόν τέλεια, αποδίδοντας τον μέγιστο βαθμό απόδοσης στις κατάλληλες συσκευές καύσης. Είναι το φιλικότερο ορυκτό καύσιμο προς το περιβάλλον και τον άνθρωπο.